Diari Oficial de la Generalitat Valenciana


Sumari del DOGV 5521, del 28-05-2007 (2007/6392)

ORDE de 25 d'abril de 2007, de la Conselleria d'Empresa, Universitat i Ciència, per la qual es fan públics la línia i l'import global màxim destinats a la concessió d'ajudes en matèria d'accions de promoció d'activitats destinades a la millora de la seguretat industrial per a l'exercici pressupostari 2007.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5521

Data del DOGV
:   28-05-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/6392


Data del document
:   25-04-2007

Organisme emissor
:   Conselleria d'Empresa, Universitat i Ciència

Tipus de document
:   Ordre

Anàlisi jurídica

 Descriptors 

:   * norma de seguretat
    * condició de treball
    * equipament industrial
    * suport econòmic
    * seguretat en el treball
    * ajuda pública

ORDE de 25 d'abril de 2007, de la Conselleria d'Empresa, Universitat i Ciència, per la qual es fan públics la línia i l'import global màxim destinats a la concessió d'ajudes en matèria d'accions de promoció d'activitats destinades a la millora de la seguretat industrial per a l'exercici pressupostari 2007. [2007/6392]  
Amb data 12 de gener de 2007 es va publicar en el Diari Oficial de la Comunitat Valenciana l'Orde de 29 de desembre de 2006, de la conselleria d'Empresa, Universitat i Ciència, per la qual s'establixen les ajudes per al desenvolupament de les accions de promoció d'activitats destinades a la millora de la seguretat industrial, per a l'exercici pressupostari 2007.  
Després de la publicació de la Llei de Pressupostos de la Generalitat per a l'exercici de 2007 i d'acord amb el que s'establix en l'article 47.11 del Decret Legislatiu de 26 de juny de 1991, del Consell de la Generalitat, pel qual s'aprova el Text Refós de la Llei d'Hisenda Pública Valenciana, és procedent publicar la línia de crèdit que finança les mencionades ajudes, així com l'import global màxim que s'hi destina.  
En virtut d'això i de conformitat amb el que s'ha establit en la disposició addicional primera de l'Orde de 29 de desembre de 2006, de la conselleria d'Empresa, Universitat i Ciència.  
ORDENE  
Article 1  
Per a l'exercici 2007 i de conformitat amb el s'ha disposat en la Llei 11/2006, de 27 de desembre, de Pressupostos de la Generalitat per al dit exercici, les ajudes establides en l'Orde de 29 de desembre de 2006, de la conselleria d'Empresa, Universitat i Ciència, per la qual s'establixen les ajudes per al desenvolupament de les accions de promoció d'activitats destinades a la millora de la seguretat industrial, per a l'exercici pressupostari 2007 (DOCV núm. 5.427 de 12 de gener de 2007), es finançaran a càrrec de la secció, programa, línia i import global màxim que a continuació s'indiquen:  
Secció: 11. Programa 722.10. «Seguretat Industrial».  
Capítol: VII. Línia T4660000. Import global màxim: 306.520,00 euros.  
Article 2  
La present orde entrarà en vigor el dia de hui, sense perjudici de la posterior publicació en el Diari Oficial de la Comunitat Valenciana.  
València, 25 d'abril de 2007  
El conseller d'Empresa, Universitat i Ciència,  
JUSTO NIETO NIETO